tomron87/hebrew-wikipedia-sentences-corpus huggingface dataset:
DAPI או 4',6-diamidino-2-phenylindole הוא חומר צביעה פלואורסצנטי הנקשר לאזורים עשירים באדנין (A) ותימין (T) ב-DNA.
בחומר זה נעשה שימוש נרחב במיקרוסקופיה פלואורסצנטית.
DAPI מסוגל לחדור דרך ממברנת התא ויכול לשמש אפוא לצביעה של חיידקים חיים וכן לצביעה של חיידקים מקובעים, אף שחדירתו דרך הממברנה של תאים חיים פחותה יותר ובהתאם הצביעה פחות יעילה ונדרשים ריכוזים גבוהים יותר.
DAPI סונתז לראשונה ב-1971 במעבדה של אוטו דן במסגרת מחקר לחיפוש תרופות למחלת טריפנומיאזיס הנגרמת על ידי פרוטיסטות מהסוג Trypanosoma.
אף שהחומר נמצא כלא יעיל כתרופה, נמצא כי הוא נקשר היטב ל-DNA והופך לפלואורסצנטי יותר בעת היקשרותו.
שימוש ב-DAPI לצביעה נעשה לראשונה ב-1975, כאשר נעשה בו שימוש לזיהוי DNA של המיטוכונדריה.
הודות לתכונותיו הפלואורסצנטיות בהיקשרותו ל-DNA נעשה השימוש ב-DAPI לנפוץ במיקרוסקופיה פלואורסצנטית לצביעת DNA.
בשנות השבעים הודגם השימוש בו לזיהוי DNA בתאי צמחים, בעלי חיים, חיידקים ובחלקיקי נגיפים.
כאשר DAPI קשור ל-DNA דו גדילי הוא מתאפיין בבליעה מקסימלית של 358nm (על-סגול) ופליטה מקסימלית של 461nm (כחול).
בהתאם בשימוש במיקרוסקופיה פלואורסצנטית DAPI מעורר באור על-סגול ומזוהה באמצעות פילטר כחול.
DAF-2 הוא הגן הביולוגי הראשון שהתגלה, אשר הוכח, שביטול או ניטרול פעילותו יכולים לגרום לאריכות ימים, או לחלופין, פעילותו הרגילה גורמת לקיצור משך החיים.
פרופסור סינתיה קניון, מגלת הגן, כינתה אותו לפיכך: The Grim Reaper Gene או בעברית, גן מלאך המוות.
ב-1993 הצליחה הגנטיקאית האמריקאית פרופסור (אוניברסיטת קליפורניה בסן פרנסיסקו) סינתיה קניון (נולדה ב-1954) לזהות ולהרוס גן ספציפי אחד בנמטודה, הקרויה Caenorhabditis elegans, ובכך לגרום להכפלת משך חייה של התולעת הזעירה.
קניון קראה לגן זה בשם DAF-2. גן זה, או לפחות גן הדומה לו מאוד בהרכבו, מצוי גם בבעלי חיים מפותחים יותר, לרבות ב-DNA האנושי.
במהלך עשרים השנים שלאחר מכן גילתה קניון גנים נוספים שניתן לשנותם ולהאריך את משך חייה של התולעת עד פי שישה ויותר ממשך החיים הטבעי שלה, עד למקסימום של 144 יום במקום משך החיים הטבעי הממוצע של הנמטודה - 20 יום.
התולעת הזעירה שומרת על נעוריה במשך חלק ניכר מתוספת החיים שניתנה לה, דהיינו, אין מדובר רק בעצם הארכת החיים, אלא בהארכת החיים האיכותיים.
פרופסור קניון גם גילתה לאחר מכן, שהריסתו או ניטרולו של גן אחר, DAF-16, שגם לו יש מקבילה אנושית, יכולים לחולל את התהליך ההפוך ולקצר בחזרה בחצי את משך חייה של אותה נמטודה, כלומר פעילותו הרגילה של גן זה גורמת לאריכות ימים.
פרופסור קניון כינתה לפיכך את הגן הזה בשם elixir gene - גן סם החיים.
הגן DAF-2 מקודד ליצירתו של הקולטן או הרצפטור, אשר קולט את ההורמון IGF-1. שמו של ההורמון הזה הוא קיצור של Insulin-like growth factor 1, או בעברית - פקטור גדילה דמוי אינסולין 1. מדובר בסוג של הורמון גדילה, בעל הרכב מולקולרי דומה מאוד לזה של אינסולין.
IGF-1 ממלא תפקיד חשוב בבניית הגוף והאיברים השונים בעת הגדילה, וגם בתהליכים אנאבוליים (בונים) בגוף, לאחר גמר הגדילה.
הגן DAF-2 ממלא אם כן את התפקיד המשלים, על ידי הקידוד לרצפטור של ההורמון הזה, דהיינו, הוא הגורם המאפשר לתאי המטרה לקלוט לתוכם את ההורמון.
כיום ידוע, כי, משהסתיימה גדילתו של בעל החיים, בין אם מדובר בנמטודה ובין אם האדם, ההורמון מתחיל למלא תפקיד חשוב בהזדקנותם ודעיכתם.
פגיעה בגן המקודד או יוצר את הרצפטור לקליטתו של ההורמון, מסבירה אם כן היטב איך היא גם מאריכה את משך החיים.
עם זאת, ברור שהפגיעה ביכולת לקלוט את ההורמון פוגעת גם בתפקודיו הבונים, האנאבוליים, הפעילים גם לאחר גמר הגדילה, כך שהריסתו של הגן DAF-2 גורמת במקביל גם לגידול בתמותה, למשל עקב העדר יכולת לתקן איברים שנפגעו במחלות שונות.
התהליך הביוכימי הרלוונטי מתחיל בעלייה של רמות IGF-1. קולטני ההורמון נכנסים כתוצאה מכך לתהליך הקרוי Phosphorylation cascade או בעברית - מפל זירחון, שבו אנזים אחד גורם לפוספורילציה של אנזים אחר, הגורם מצידו לזירחון של אלפי חלבונים.
בתהליך זה עובר זירחון, בין השאר גם החלבון DAF-16 הנוצר על ידי גן סם החיים.
DAF-16 מזורחן הוא בלתי פעיל, כך שרמה גבוהה של IGF-1 מנטרלת את סם החיים.
דיאטת רעב והגנים לחיים ולמוות
מזה שנים רבות ידוע כי הפחתת צריכת הקלוריות של חיות מעבדה מאריכה את חייהן בצורה משמעותית.
פרופסור קניון גילתה את המנגנון הגנטי הכרוך בתופעה זו.
מסתבר כי הוספת פחמימות לדיאטה של נמטודות גורמת לכך שהן מייצרות יותר אינסולין, כדי לסלק את עודף הסוכר מהדם.
עודף האינסולין גורם מצידו ליותר פעילות של DAF-2 לקליטתו, כלומר עודף פעילות של גן מלאך המוות.
וההפך כמובן קורה, כאשר כמות הסוכרים בדם יורדת.
כתוצאה, דיאטה עתירת פחמימות מקצרת את החיים בצורה משמעותית ודיאטת רעב מאריכה אותם.
מסתבר שגן סם החיים, שהריסתו או ניטרולו גורמים לצמצום משך החיים, מאבד מפעילותו על ידי תוספת של אפילו 2% בלבד, לדיאטת הגלוקוז שמקבלת אותה תולעת זעירה.
תגלית זו גרמה לכך שקניון עצמה נכנסה מאותו יום ואילך לדיאטה מעוטת סוכרים.
DAISY (ראשי תיבות באנגלית של Digital Accessible Information System; באופן מילולי: מערכת מידע דיגיטלי נגיש) הוא תקן ופורמט לספרי שמע, כתבי עת דיגיטליים, וטקסט ממוחשב.
DAISY נועד להיות תחליף שמע מלא לתוכן מודפס, והוא תוכנן במיוחד לשימוש על ידי אנשים עם מוגבלויות שימוש בתוכן מודפס, כגון עיוורון, לקויי ראייה, ודיסלקסיה.
הפורמט מבוסס על MP3 ו-XML ויש לו תכונות מתקדמות בנוסף לאלו של ספר שמע מסורתי.
משתמשים יכולים לחפש חומר ספציפי, לקבוע סימניות מקום, לנווט במדויק שורה אחר שורה, ולווסת את מהירות הדיבור ללא עיוות בקול.
DAISY גם מספק טבלאות מידע המונגשות באמצעות שמע, הפניות, ומידע נוסף.
בשל מכך, DAISY מאפשר למאזינים לקויי ראייה לנווט במיזמים מורכבים יחסית כאנציקלופדיות או ספרי לימוד, שאחרת קשה להשתמש בהקלטות שמע רגילות.
התוכנית טוענת שהיא מסוגלת לעקוף את רוב תוכנות ההגנה מפני העתקה, כגון SafeDisc ו־SecuROM.
יש לתוכנה מצב מיוחד להעתקת דיסקים עם הגנה מתקדמת, אשר נמצאים בשימוש במספר תקליטורים, בעיקר בתחום משחקי המחשב.
פורמט הקבצים הסטנדרטי של DAEMON Tools הוא MDX (קיצור של Media Data eXtended, "מידע מדיה מורחב").
MDX הוא אימג' המדמה דיסק כמו הפורמטים MDS / MDF.
התוכנה מסוגלת גם להציב באופן וירטואלי תמונות דיסק מסוג ISO.
DB2 היא תוכנה לניהול מסדי נתונים במודל טבלאי (RDBMS), שפותחה על ידי IBM.
התוכנה פותחה בשנות ה-80 של המאה העשרים למחשבי מיינפריים.
לאחר מכן פותחו גרסאות עבור מערכות הפעלה אחרות:
DB2 הוא אחד ממסדי הנתונים הנפוצים בעולם.
עבור מחשבי מיינפריים הוא בעל פלח השוק הגדול ביותר, גם בישראל.
בסביבות מיינפריים הוא פועל תחת מערכות ההפעלה z/VM ,Z/OS ו z/VSE.
DB2 למערכות ההפעלה z/OS ולמערכות ההפעלה מאותה משפחה שקדמו לה במחשבי מיינפריים
מהדורה 1 יצאה בזמינות לכל דורש בשנת 1983. מהדורה 1.1 שהוכרזה ב 7 ביוני 1983 תמיכה ב־SQL.
המהדורה שוחררה לזמינות לכל דורש כמעט שנתיים מאוחר יותר ב 2 באפריל 1985.
מהדורה 2 יצאה ב 23 בספטמבר 1988. במהדורה התווספה תמיכה בשפות תכנות ושופרו הביצועים.
מהדורה 3 יצאה ב-17 בדצמבר 1993. ההרחבות כללו חוסר תלות בין Partitions, דחיסת נתונים ויכולת אינטגרציה משופרת.
מהדורה 4 הייתה זמינה החל מ-30 בנובמבר 1995. במהדורה נתמכה ארכיטקטורת שרת-לקוח והיו שיפורים משמעותיים במדרגיות.
במהדורה זו נתמכו לראשונה Stored Procedures.
במהדורה 5, ששוחררה ב-27 ביוני 1997, התווספה תמיכה במחסני נתונים.
הושם דגש על תפיסה אחידה בפלטפורמות מחושב שונות.
במהדורה 6 (25 ביוני 1999) ובמהדורה 7 (30 במרץ 2001), שונה שם מסדי הנתונים במיינפריים ל־DB2 UDB.
האותיות UDB הן ראשי תיבות של המילים: Universal Database.
במהדורות קודמות ניתן שם זה רק למסד הנתונים במערכות הפעלה פתוחות.
השם החדש משקף את הוספת סוגי נתונים חדשים במסד הנתונים במיינפריים, כך שיתאימו לסוגי הנתונים תחת מערכות הפעלה אחרות.
גרסה זו כללה גם טכנולוגיה לאופטימיזציה של בסיס הנתונים בסביבות הפעלה שונות שפותחה על ידי מעבדת יבמ ישראל בחיפה.
מהדורה 8 (26 במרץ 2004) - תמיכה בשפת התכנות Java, תמיכה ב Web ותמיכה בשימוש במסד הנתונים בחבילות ERP, כגון: SAP ERP ו-PeopleSoft
במהדורה 9 (16 ביוני 2007) התווספה תמיכה ב XML
במהדורה 10 התווספו הרחבות לבינה עסקית והרחבת המשמעויות של משתני זמן.
DB2 במערכות הפעלה מבוזרות זמין החל משנת 1989. עד שנת 1994 תמכו המהדורות רק במערכות הפעלה של IBM: בהתחלה ב-OS/2 והחל מ-1993 גם ב-UNIX של IBM.
בשנת 1995 נתמכו גם מערכות ההפעלה Windows NT ו־UNIX של HP.
בשנת 1996 התווספה תמיכה למערכת ההפעלה Sun Solaris.
DB2 UDB5 הייתה מהדורה עם שינויים משמעותיים.
העיקרי שבהם הוא אחידות בתפיסה ובסוגי הנתונים בכל הפלטפורמות.
במהדורה 6 התווספה תמיכה בעבודה במערכת ההפעלה Linux ובמהדורה 7 תמיכה במחסן נתונים ובסוגי נתונים נוספים.
במהדורה התווספה תמיכה ב .NET של חברת מיקרוסופט.
התווספו גם הרחבות פונקציונליות עבור Java ושיפורים בזמינות, במדרגיות ובביצועים.
ההרחבה העיקרית במהדורה 9 הייתה תמיכה ב־XML וב־SOA.
DAX (ראשי תיבות של Deutscher Aktienindex - מדד המניות הגרמניות), ולעיתים DAX 40, הוא מדד מניות הכולל את 40 החברות העיקריות הנסחרות בבורסה לניירות ערך בפרנקפורט.
חישוב המדד נעשה על ידי מערכת Xetra, ומתבצע מדי שנייה.
לדברי דויטשה בורסה, מפעיל Xetra, מודד DAX את ביצועי של 40 חברות גרמניות הגדולות ביותר במונחים של נפח מסחר ושווי שוק.
מדד זה מקביל ל-FT 30, מדד דאו ג'ונס ומדד תל אביב 35, ובשל מבחר החברות הקטן המיוצג בו, אינו מייצג בהכרח את כלל שוק ההון הגרמני.
ב-24 בנובמבר 2020, דויטשה בורסה הודיעה על הרחבת ה-DAX מ-30 ל-40 חברים והחמרת הכללים בתגובה לשערוריית החשבונאות של חברת וויירקארד.
ההרחבה התרחשה ברבעון השלישי של 2021.
למדד שתי גרסאות המכונות מדד ביצועים ומדד מחירים.
שני המדדים נבדלים זה מזה בכך שהראשון מתחשב בחלוקת דיבידנדים, בעוד שהשני אינו מתחשב בכך.
מדד הביצועים הוא המדד המצוטט לרוב, אולם מדד המחירים מקביל למדדים דומים של מדינות אחרות.
שיעור המדד הבסיסי, בן 1,000 נקודות, נקבע ב-30 בדצמבר 1987. חישוב המדד באמצעות מערכת Xetra נעשה מדי שנייה החל מ-1 בינואר 2006.
החברות הנכללות במדד ה-DAX 40, נכון ל-12 בדצמבר 2024:
.D.E.B.S: מרגלות-על (כותר באנגלית: ) הוא סרט קומדיית פעולה אמריקאי משנת 2004, אשר כתבה וביימה אנג'לה רובינסון.
הסרט הוא סרט באורך מלא שנוצר כפיתוח והרחבה לסרט קצר שהופיע לפני כן בפסטיבלים, כולל פסטיבל סאנדנס.
הסרט הוא גם פרודיה וגם מחווה ל"מלאכיות של צ'ארלי", והוא סרט אקשן הסובב את סיפור האהבה הלסבי המתפתח בין אחת מגיבורות הסרט - שהיא סוכנת ארגון הסודי, לבין אויבת המדינה.
ארבע תלמידות עומדות לסיים את הכשרתן באקדמיה פארה-צבאית סודית הנקראת (Discipline, Energy, Beauty, and Strength - משמעת, אנרגיה, יופי, וכוח).
חברות היחידה הן מאקס ברוור, אשר אוהבת לשלוף את אקדחה עם או בלי פרובוקציה, ג'אנט, שכל מאווה הוא להרוויח את התעודה שלה כסוכנת מן המניין, דומיניק, שמעשנת כפייתית ופעילה מינית, ואיימי ברדשאו, שחווה ספקות לגבי ייעודה כמרגלת, למרות שהיא התלמידה המצטיינת באקדמיה.
זמן קצר לאחר שאיימי נפרדת מבן זוגה, בובי, שגם הוא סוכן ממשלתי, חוזרת לפעולה פושעת-העל לוסי דיאמונד.
דיאמונד היא גם נושא התזה של איימי, שנחשבת למומחית לגביה, ולכן היחידה נשלחת לצפות בדיאמונד במטרה לתעד פעילות פלילית - ומכאן מתחילה השתלשלות אירועים קומית.
עוזרה של דיאמונד, סקאד, מסדר לה פגישה עיוורת עם סוכנת ק.ג.ב לשעבר, נינוצ'קה קפרובה.
כשהדייט מסתיים בקרב יריות, צוערות ה- - שבטוחות שעלו על מזימה בינלאומית - רודפות אחרי דיאמונד.
איימי נתקלת בדיאמונד במחסן, וכשדיאמונד מנסה להקסים את איימי כדי להימלט, איימי מגלה שדיאמונד לסבית, דבר שמפתיע אותה מאוד, מכיוון שהנושא לא עלה בכל מחקרה המעמיק.
דיאמונד נמלטת בזמן בלבולה של איימי, וכשחברותיה מוצאות אותה, הן מהללות אותה כי היא הסוכנת היחידה שאי פעם פגשה בדיאמונד וחייתה.
מאוחר יותר, לאחר שה- חזרו למגוריהן, פורצת דיאמונד לבניין המאובטח כדי לחטוף את איימי למטרת יציאה לבילוי משותף.
גם ג'אנט נסחפת לתוך המזימה כאשר היא מתעוררת ומגלה את המתרחש.
במהלך הבילוי במועדון לילה, איימי נהיית יותר ויותר מוקסמת מדיאמונד, וגם ג'אנט נקשרת לסקאד.
דיאמונד ואיימי כמעט מתנשקות, אך ג'אנט מפריעה להן ומביעה הלם מהמתרחש.
ג'אנט מודיעה לאיימי כי היא מפרה את כללי , ומתקשה לקבל את הרעיון שאולי איימי אינה סטרייטית.
איימי סוחטת ממנה הבטחה שלא תגלה את סודה תוך כדי איום על קבלתה לשורות הסוכנות בתום הכשרתה.
למחרת, ראשת הסוכנות, גב' פיטרי, מקדמת את איימי למפקדת היחידה.
מקס, שהובילה את היחידה קודם, רותחת מזעם, אך נאלצת להתמודד עם השינוי מכיוון שהיחידה מוזעקת לשוד בנק שדיאמונד ביצעה.
איימי ומקס רבות במהלך הפעולה בבנק, כאשר מתגלה שדיאמונד שדדה את הבנק רק כדי שתוכל לראות שוב את איימי.
השתיים מתנשקות, ודיאמונד מבקשת מאיימי להצטרף אליה.
החברות של איימי מגלות כתובת על הקיר, "הנערה בידיי", ולכן מאמינות שאיימי נחטפה.
חוץ מג'אנט, שיודעת בדיוק מה קרה.
גב' פיטרי מנהלת מצוד ארצי אחר איימי, בעוד ג'אנט מנסה להזהיר את איימי לגבי ההתפתחויות, אך איימי לא שומעת את הודעותיה.
בינתיים, איימי מספרת לדיאמונד על חלומה לברוח לברצלונה ללמוד אמנות, ואת הרגע הרומנטי הזה רואה נינוצ'קה הדחויה, ששולחת הודעה אלמונית ל- שמגלה את מיקומן של שתי הנשים.
כאשר היחידה פורצת לבית להציל את איימי, הן מגלות את השתיים באמצע יחסי מין, והן בורחות מהחדר בסלידה.
למרות נסיונותיה של דיאמונד להרגיע את איימי, זו חוזרת למפקדת כדי לנסות להגן על עצמה.
גב' פיטרי מחליטה לזרוק את איימי מהאקדמיה, אך מקס מעלה הצעה חלופית שתאפשר לאיימי לשמור על שמה הטוב בסוכנות, וגם תמנע מהסוכנות בושה.
בינתיים, דיאמונד, כדי לזכות באיימי בחזרה, מנסה לכפר על כל עוונותיה, ומחזירה כל פריט שאי פעם גנבה.
ובעזרתו של סקאד, מתכננת לפלוש לנשף הסיום של האקדמיה, בו צפויה איימי לקבל את אות "סוכנת השנה", בתמורה לכך שבנאומה תספר סיפור אימה על חטיפתה בידי דיאמונד והצלתה על ידי הסוכנות.
אך לפני שהיא יכולה לספר כל זאת, נפגשות עיניה בעיני דיאמונד, ובהתרגשות היא מספרת שימיה עם דיאמונד היו הטובים בחייה.
היא בורחת מן הבמה, ופוגשת את דיאמונד במחסן דומה לזה שבו הן נפגשו לראשונה.
ה- מתחילות לרדוף אחריה, אך מקס מבינה שחברתה מאוהבת, ומחליטה לתמוך בה, ועוזרת לה להימלט עם דיאמונד.
איימי ברדשאו - שרה פוסטר
לוסי דיאמונד - ג'ורדנה ברוסטר
מקס ברוור - מייגן גוד
פייפס - מייקל קלארק דאנקן
בובי מת'יוז - ג'ף סטולטס
גב' פיטרי - הולנד טיילור
מר פיפס - מייקל קלארק
נינוצ'קה קפרובה - ג'סיקה קאופיאל
הבמאית, מפיקה, ותסריטאית אנג'לה רובינסון החלה לצייר קומיקס על כשהיא הייתה סטודנטית באוניברסיטה.
היא יצרה סרט קצר בנושא בעזרת מענק שקבלה מארגון Power Up, שהוצג במגוון פסטיבלי קולנוע, כולל פסטיבל סאנדנס.
בעקבות הצלחת הסרט הקצר, יצרה את הגרסה הארוכה.
הסרט הוצג רק ב-45 אולמות, עם הכנסות של $97,446. למרות ביקורות גרועות באתרי סרטים כלליים, הפך הסרט למעין סרט קאלט להט"בי ופמיניסטי.
2004 - פסטיבל הסרטים הבינלאומי בברלין - זכה בפרס שופטי זיגסאול (הניתן לסרט להט"ב)
2005 - פרסי הקולנוע השחור - פרס תסריטאות - מועמדות לאנג'לה רובינסון
2005 - פרסי הקולנוע השחור - פרס השחקנית הטובה - מועמדות למייגן גוד
DAPA (ראשי תיבות של: Defense Acquisition Program Administration, בהנגול: 방위사업청) היא זרוע ביצועית של ממשלת דרום קוריאה.
היא הוקמה ב-1 בינואר 2006 תחת משרד ההגנה הלאומית לצורך ניהול פרויקטים לשיפור יכולת ההגנה, רכש של חימוש, טיפוח של התעשיות הביטחוניות המקומיות.
DAPA מנהלת מגוון רחב של פרויקטי רכש גדולים.
KAI T-50 נשר מוזהב משפחה של מטוסי קרב על-קוליים מתקדמים למאמנים, כולל את הגרסות הבאות:
TA-50 (מאמן ומטוס התקפה בסיסי)
FA-50 (שימוש כללי "multirole" מותאם לכל תנאי מזג-אוויר)
T-50B (מעין T-50 לנשרים השחורים, הצוות האקרובטי של ROKAF)
K2 פנתר שחור - טנק מערכה
K9 רעם - הוביצר 155 מ"מ מתנייעים
סג'ונג (הגדול) KD-III משחתת טילים מונחים
DAB (Digital Audio Broadcasting) היא משפחת תקנים לשידור רדיו דיגיטלי ומולטימדיה.
המונח DAB נקבע תחילה לתיאור שידורי רדיו דיגיטליים, אך כיום הוא מזוהה בעיקר עם התקן האירופאי אאורקה 147.
תקן אאורקה 147 פותח על ידי תאגיד הפיתוח האירופי אאורקה (Eureka).
זהו תקן פתוח, אשר אושר על ידי גופי התקינה העיקריים בעולם, ומגדיר הן שידורים קרקעיים והן שידורים לווייניים (אם כי עד סוף 2006 נעשה בו שימוש רק בשידורי קרקע).
בשיטה משתמשים בתדרי VHF או L band.
זהו התקן הראשון שעשה שימוש ב-OFDM.
אפנון הגלים התת-נושאים מתבצע בשיטת QPSK דיפרנציאלי סימטרי (SDQPSK או π/4 D-QPSK).
תיקון השגיאות מתבצע באמצעות קוד קונבולוציה מנוקב.
דחיסת השמע בתקן זה היא MP2.
DAB פותח בהדרגה משנת 1981, ותוקנן בשנות התשעים.
מאז אומץ על ידי מספר גדול של מדינות.
בחלקן יש כבר שידורים מסחריים, ואילו באחרות יש בשלב זה רק שידורים ניסיוניים.
מקלטים לקליטת שידורים בשיטה זו נמכרים לציבור מאז 1999. שידורים בשיטה זו מיועדים להחליף את שידורי ה-FM ויישומה בעולם מתואם על ידי הפורום WorldDMB, שבו מיוצגים כ-30 מדינות ומספר יצרני ציוד.
נכון ל-2006 מעריכים כי כ-500 מיליון אנשים מכוסים על ידי שידורי DAB.
המדינות המובילות, הן מבחינת כמות וכיסוי תחנות השידור (מעל לכ-95% מהאוכלוסייה), והן מבחינת כמות המקלטים שבשימוש, הן הממלכה המאוחדת, שווייץ, דנמרק, בלגיה, הולנד וגרמניה.
ב-2017 הייתה נורווגיה למדינה הראשונה שמספקת שידורי DAB בכיסוי מקיף (כ-99.5% מהאוכלוסייה), ואף הפסיקה את שידורי ה-FM שבה, כתוצאה מהמעבר לשידור רדיו דיגיטלי.
מאז פיתוח התקן, הטכנולוגיה של שידורים דיגיטליים התקדמה ובעקבות התקדמות זו פותח ב-2007 תקן חדש ומשופר, המכונה .
תקן זה משתמש בדחיסת שמע HE-AAC v2, ובקוד ריד-סולומון לתיקון שגיאות מתקדם יותר.
התקן יעיל פי שניים מקודמו.
נכון לאוקטובר 2017, שידורי +DAB הושקו במספר מדינות: אוסטרליה, צ'כיה, דנמרק, גרמניה, הונג קונג, איטליה, מלטה, נורווגיה, פולין, שווייץ ובלגיה מלטה הייתה המדינה הראשונה באירופה שהשיקה שידורי +DAB.
מספר מדינות נוספות צפויות גם הן להשיק שידורים כאלו בשנים הקרובות, כגון אוסטריה, הונגריה, תאילנד, וייטנאם ואינדונזיה.
DMB (Digital Multimedia Broadcasting) הוא תקן פתוח, המבוסס על DAB, עם יכולות של תמונות וידאו בנוסף לשמע, אומץ בשנת 2006 על ידי הפורום WorldDMB (לשעבר WorldDAB).
נכון לשנת 2017, שידורי DMB מתקיימים בנורווגיה, קוריאה הדרומית ותאילנד.
בישראל אומץ לשימוש תקן אאורקה 147. חברת בזק הפעילה שידורי ניסיון בתחום VHF משנת 1996 עד 2007. ב-15 באוגוסט 2004 התקבלה החלטת ממשלה על הקמת תחנות רדיו דיגיטליות, במטרה להגביר את התחרות בתחום הרדיו.
במרץ 2005, נעשתה החקיקה בעניין באמצעות תיקון לחוק הרשות השנייה.
הצפי לסיום הקמת התשתית ותחילת השידור הדיגיטלי, היה לקראת הרבעון השני של 2007.
ביוני 2008, לאחר דחיות רבות, פרסמו משרד האוצר ומשרד התקשורת מכרז משותף להקמה ולהפעלה של מערך שידורי רדיו דיגיטלי .
הזיכיון הוצע ל-14 שנה, כאשר תקופת ההקמה אמורה הייתה לעמוד על שנתיים.
המענק שהוצע עמד על 23 מיליון שקל.
בזק נפסלה מראש, ואף חברה אחת אחרת לא הגישה הצעה למכרז, ושרות רדיו דיגיטלי לא הוקם בישראל.
DAST (ראשי תיבות של: Dynamic Application Security Testing) הוא כלי לבדיקה דינמית של אבטחת יישומים.
DAST הוא תוכנית המתקשרת עם אפליקציית רשת דרך ממשק האינטרנט (או רשת אחרת) במטרה לזהות פגיעויות אבטחה אפשריות ביישום הרשת וחולשות בארכיטקטורה.
הוא מבצע בדיקות קופסה שחורה.
בניגוד לכלי SAST, לכלי DAST אין גישה לקוד המקור ולכן הם מזהים נקודות תורפה על ידי ביצוע התקפות בפועל.
כלי DAST מאפשרים סריקות מתוחכמות, המאתרים נקודות תורפה עם אינטראקציות מינימליות של משתמשים לאחר שהוגדרו עם שם המארח, פרמטרים לסריקה ואישורי אימות.
כלים אלה ינסו לאתר נקודות תורפה במחרוזות שאילתה, כותרים (Headers), פעלים (GET / POST / PUT) והזרקת DOM.
לקוחות נהנים מהנוחות של יישומים אלה, תוך שהם לוקחים סיכון שבשתיקה כי מידע פרטי המאוחסן ביישומי רשת ייפגע באמצעות התקפות האקרים ודליפות פנים.
על פי Privacy Rights Clearinghouse, יותר מ-18 מיליון רשומות לקוחות נפגעו בשנת 2012 עקב בקרת אבטחה לא מספקת בנתונים ארגוניים וביישומי אינטרנט.
כלי DAST מקלים על הבדיקה האוטומטית של אפליקציית רשת במטרה המוצהרת לגלות פגיעויות אבטחה ונדרשים לעמוד בדרישות הרגולציה השונות.
סורקי יישומים יכולים לחפש מגוון רחב של נקודות תורפה, כגון אימות קלט / פלט: (למשל סקריפטים בין-אתריים והזרקת SQL), בעיות יישומים ספציפיות ושגיאות בתצורת שרת.
בדו"ח המוגן בזכויות יוצרים שפורסם במרץ 2012 על ידי ספק האבטחה Cenzic, נקודות התורפה הנפוצות ביותר ביישומים ביישומים שנבדקו לאחרונה כוללים:
D23: מועדון המעריצים הרשמי של דיסני הוא מועדון המעריצים הרשמי של חברת וולט דיסני.
המועדון, שנוסד בשנת 2009, ידוע בעיקר בזכות הכנסים הדו-שנתיים שלו, D23 Expo.
מקור השם D23 מתייחס ל-D עבור Disney ו-23 עבור שנת 1923, השנה בה וולט דיסני הקים את החברה.
דרגת חברות במועדון כוללת שתי רמות, חינמית ומוזהבת.
החברות במועדון כוללת את דיסני-עשרים-ושלוש (מגזין רבעוני), מתנות שנתיות, אירועים, מרצ'נדייז בלעדי לחברי המועדון, והנחות וגישה מוקדמת לרכישת כרטיסים לכנס המעריצים D23 Expo.
מנכ"ל דיסני, בוב אייגר חשף לראשונה את D23 ב-10 במרץ 2009, במהלך האספה השנתית של החברה; ל-D23 היה דוכן בקומיק-קון, סן דייגו 2009. D23 Expo הראשון התקיים בתאריכים 10–13 בספטמבר 2009. במרץ 2010, D23 הודיעו כי הכנס יהיה דו-שנתי במקום שנתי.
בפברואר 2013 הודיעה חברת וולט דיסני יפן כי Expo D23 הראשון ביפן יתקיים בתאריכים 12–14 באוקטובר 2013.
סטיבן קלארק התפטר מתפקיד יו"ר D23 בסוף ספטמבר 2013. בינואר 2014, אדם סנדרסון נכנס לתפקיד סגן נשיא בכיר לתקשורת תאגידית בפיקוח ארכיון דיסני.
באוקטובר 2018, קו הספנות דיסני החל להציג את דיסני בים עם D23, תוכנית חדשות-בידור באורך 30 דקות המכסה את חברות הבת הרבות של דיסני.
התוכנית שודרה לראשונה בדיסני וונדר.
DALL-E (מסוגנן כ-DALL·E; הלחם בסיסים של דאלי ושל וול-E) היא תוכנת בינה מלאכותית שיוצרת תמונות מתיאורים טקסטואליים.
התוכנה משתמשת בכ-12 מיליארד פרמטרים בגרסה של מודל ה-GPT-3 כדי לפרש קלט טקסטואלי משפה טבעית (כמו "ארנק עור ירוק בצורת מחומש" או "תצוגה איזומטרית של קפיבארה מצויה עצובה") וליצור תמונות בהתאם.
היא יכולה ליצור דימויים של חפצים ריאליסטיים ("חלון ויטראז' עם תמונה של תות כחול") וגם של חפצים שאינם קיימים במציאות ("קובייה במרקם של דורבן").
משנות ה-2000 ואילך רשתות עצביות מלאכותיות רבות הצליחו ליצור תמונות מציאותיות.
ייחודה של DALL-E בכך שהיא מסוגלת לייצר אותן על בסיס הנחיות בשפה טבעית, שאותן היא מיישמת לרוב ורק לעיתים נדירות נכשלת, וגם זאת לא באופן משמעותי.
OpenAI לא פרסמה קוד מקור לאף אחד מהדגמים, אף על פי ש"בקר" של DALL-E זמין באתר האינטרנט של OpenAI, שבו ניתן לראות פלט ממבחר מוגבל של הנחיות לדוגמה.
חלופות קוד פתוח, שהוכשרו על כמויות קטנות יותר של נתונים, כמו DALL-E Mini, שוחררו על ידי אחרים.
לפי "MIT Technology Review", אחת המטרות של OpenAI הייתה "לתת למודלי שפות תפיסה טובה יותר של המושגים היומיומיים שבני אדם משתמשים בהם כדי להבין דברים".
ב-5 בינואר 2021 נחשף DALL-E על ידי OpenAI, חברה אמריקאית למחקר בינה מלאכותית.
באפריל 2022, OpenAI הכריזה על DALL-E 2, בטענה שהיא יכולה להפיק תמונות פוטו-ריאליסטיות מתיאורים טקסטואליים, יחד עם עורך המאפשר שינויים פשוטים בפלט.
נכון לזמן ההכרזה, נאמר שהתוכנה עדיין נמצאת בשלב המחקר, כשהגישה מוגבלת למשתמשי בטא שנבחרו מראש.
המודל עדיין יכול לעשות טעויות חמורות, כולל טעויות שאף אדם לא יעשה.
DALL-E 2 תואר כדגם ש"יכול ליצור תמונות ואמנות מקוריות וריאליסטיות מתיאור טקסט.
היא יכולה לשלב מושגים, תכונות וסגנונות."
בספטמבר 2023, OpenAI השיקה את DALL·E 3 עם יכולות הבנה והפקת תוצרים גבוהים יותר ובאוקטובר הוא הוטמע בצורה אינטגרלית בתוך ChatGPT.
הצ'אטבוט יכול כעת ליצור תמונות ייחודיות משיחה פשוטה - והתכונה החדשה הזו זמינה בשלב זה למשתמשי Plus ו-Enterprise.
מיקרוסופט הטמיעה את המודל בכלי Image Creator של Bing ובכלים נוספים כגון Copilot.
באפריל 2024 נוספה אפשרות לעריכה באמצעות טקסט וסימון אזור בתמונה שנוצרה על ידי DALL•E בתוך ממשק ChatGPT.
DALL-E פותח והוכרז לציבור בשיתוף עם CLIP (הדרכה מקדימה של שפה-תמונה נגדית).
CLIP הוא מודל נפרד שתפקידו "להבין ולדרג" את התפוקה של DALL-E.
התמונות ש-DALL-E מייצר נשמרות ומדורגות על ידי CLIP, שמציגה את התמונות האיכותיות ביותר עבור כל הנחיה נתונה.
האיטרציה הראשונה, GPT, הוגדלה כדי לייצר את GPT-2 ב-2019; בשנת 2020 הוא הוגדל שוב לייצור GPT-3, עם 175 מיליארד פרמטרים.
המודל של DALL-E הוא מימוש מולטי-מודאלי של PT-3 עם 12 מיליארד פרמטרים אשר "מחליף טקסט לפיקסלים", מאומן על צמדי טקסט-תמונה מהאינטרנט.
הוא משתמש בלמידת אפס-שוט (zero-shot learning) כדי ליצור פלט מתיאור ורמז ללא הכשרה נוספת.
DALL-E יוצר מספר תמונות בתגובה להנחיות.
מודל CLIP שהוכשרו בו למעלה מ-400 מיליון זוגות של תמונות וטקסטים מבין ומדרג תמונות אלו.
במקום מערך נתונים של תמונות עם כותרת (כמו ImageNet) CLIP משייך תמונות לכיתובים שלמים.
CLIP הוכשר לחזות איזה כיתוב (מתוך "בחירה אקראית" של 32,768 כיתובים אפשריים) היה המתאים ביותר לתמונה, מה שמאפשר לה לזהות לאחר מכן אובייקטים בתמונות מחוץ לסט האימונים שלה.
DALL-E מסוגלת ליצור דימויים במגוון סגנונות, מתמונות פוטוריאליסטיות ועד לציורים ואמוג'י.
היא מסוגלת לבצע מניפולציות ולסדר מחדש אובייקטים בתמונות.
אחת היכולות שצוינו על ידי יוצריה הייתה המיקום הנכון של אלמנטים עיצוביים ללא הוראה מפורשת: לדוגמה, כאשר מתבקש לצייר צנון-דייקון מקנח את אפו, לוגם לאטה או רוכב על חד אופן, DALL·E מצייר לעיתים קרובות את המטפחת, הידיים והרגליים במקומות סבירים.
בעוד ש-DALL-E הציג מגוון רחב של מיומנויות ויכולות, עם הוצאתה של ההדגמה הציבורית שלו, רוב הסיקור התמקד בתת-קבוצה קטנה של תמונות פלט "סוריאליסטיות" או "מוזרות".
באופן ספציפי, הפלט של DALL-E עבור "איור של צנון דייקון תינוק בחצאית טוטו מטייל עם כלב" הוזכר ב-Nature, NBC ופרסומים אחרים.
הפלט שלו ל"כורסה בצורת אבוקדו" צוין באופן דומה.
לעומת זאת, נצפה פיתוח לא מכוון של DALL-E של מיומנויות חשיבה חזותית המספיקות לפתור את המטריצות של רייבן (Raven's Progressive Matrices), מבחנים חזותיים המבוצעים לעיתים קרובות לבני אדם כדי למדוד אינטליגנציה.
למרות זאת, DALL-E תואר כ"חזק להפליא לשינויים כאלה" ואמין בהפקת תמונות עבור מגוון רחב של תיאורים שרירותיים.
סם שד,מ-CNBC, כינה את התמונות שלו "מוזרות" וציטט את ניל לורנס, פרופסור ללמידת מכונה באוניברסיטת קיימברידג', שתיאר זאת כ"הדגמה מעוררת השראה של היכולת של מודלים אלה לאחסן מידע על העולם שלנו ולעשות הכללות בדרכים שעבור בני אדם הן טבעיות מאוד".
שד גם ציטט את מארק רידל, פרופסור חבר בבית הספר למחשוב אינטראקטיבי של ג'ורג'יה טק, שאמר שתוצאות ההדגמה של DALL-E הראו שהיא מסוגל "למזג מושגים באופן קוהרנטי", מרכיב מפתח ביצירתיות אנושית, וכי התוכנה מדגימה באופן יוצא דופן הפקת איורים שהם הרבה יותר קוהרנטיים ממערכות Text2Image אחרות מהשנים האחרונות.
רידל גם צוטט על ידי ה-BBC שהוא "התרשם ממה שהמערכת יכולה לעשות".
צוינה לטובה גם היכולת של DALL-E "להשלים את החסר" ולהסיק מפרטים .
ExtremeTech ציין כי הנחיה לצייר פינגווין שלובש סוודר חג המולד יצרה לא רק תמונות של פינגווינים לובשים סוודרים, אלא גם כובעי סנטה הקשורים לנושא, ו-Engadget ציין כי צללים ממוקמים כראוי הופיעו בפלט עבור ההנחיה "ציור של שועל יושב בשדה בחורף".
יתר על כן, DALL-E מציג הבנה רחבה של מגמות חזותיות ועיצוביות; ExtremeTech אמר כי "אתה יכול לבקש מ-DALL-E תמונה של טלפון או שואב אבק מתקופת זמן מוגדרת, והוא מבין איך החפצים האלה השתנו".
Engadget גם ציין את יכולתה יוצאת הדופן "להבין כיצד טלפונים וחפצים אחרים משתנים עם הזמן".
DALL-E תואר, יחד עם "AI צר" אחר כמו AlphaGo, AlphaFold ו-GPT-3 כיוצר עניין בשאלה האם וכיצד ניתן להשיג בינה כללית מלאכותית.
(Off and On)" (בעברית: "אצבעות (לסירוגין)") הוא סינגל שהוקלט על ידי הזמר הרומני תאודור אנדריי.
את השיר הוציאה לאור ב-19 בדצמבר 2022 חברת התקליטים סלקטיב סטודיו כרצועה השנייה באלבום הבכורה שלו, .
לאחר זכייתו ב-Selecția Națională 2023 נבחר לייצג את רומניה באירוויזיון 2023, שהתקיים בליברפול שב.
לטענתו, אנדריי רצה ליצור שיר המאגד מספר סגנונות מוזיקליים, שימשכו גם רומנים וגם מאזינים נוספים מאירופה.
(Off and On)" כ"סיפור אהבה בו תבונת המוח מתנגשת עם רגשי הלב".
בשיר הוא מציג את הצדדים הטובים והרעים בהתאהבות, כולל תשוקה, מין, בגרות ושקרים.
כתיבת השיר לקחה כשבוע, והוא נכלל כדואט משותף עם לוקה אדאטאנו באלבום הבכורה של אנדריי.
לרגל השתתפותו בקדם הוציא גרסת סולו בת שלוש דקות בלבד.
Selecția Națională 2023 הופקה על ידי TVR, רשות השידר הרומנית, כקדם הלאומי של רומניה לאירוויזיון 2023. היא נערכה ב-11 בפברואר 2023, והתחרו בה שני-עשר שירים.
בתום ספירת הקולות הוכרז "D.G.T.
(Off and On)" כזוכה הגדול של האירוע.
רומניה שובצה למחצית הראשונה של חצי הגמר השני, שהתקיים ב-11 במאי 2023.
רומניה שובצה שלישית, אחרי ארמניה ולפני אסטוניה.
(Off and On)" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.
DAMPE (Dark Matter Particle Explorer, חוקר חלקיקים של חומר אפל) הוא טלסקופ שפועל משנת 2015. זה טלסקופ חלל ראשון ששוגר על ידי הרפובליקה העממית של סין.
הלוויין גם נקרא ווּקוֹנְג על שם דמות מ"המסע למערב".
הטלסקופ מיועד לחקר קרינת גמא, אלקטרונים וקרינה קוסמית במטרה להעמיק את הידע בתחום חומר אפל.
הפרויקט מנוהל על ידי האקדמיה למדעים של סין תוך שיתוף פעולה עם אוניברסיטאות באיטליה ושווייץ.
על הלווין הותקנו רגשים לזיהוי אלקטרונים ופרוטונים בתחום מ-GeV 5 ועד ל-TeV 10 וקרינה קוסמית בתחום מ-GeV 100 ועד ל-TeV 100.
הלוויין שוגר לחלל ב-17 בדצמבר 2015 והוצב במסלול מסונכרן-שמש בגובה 500 ק"מ.
לצורך קליטת הנתונים הוקמו 3 תחנות קרקע.
פעמיים ביום הלוויין עובר מעל השטח של סין ובתחנות קרקע מתקבלים נתונים יומיים בהקיף של 15 גיגהבייט.
זמן פעולה היה מתוכנן ל-3 שנים, אך הוא פעיל גם כיום (דצמבר 2023).
ממצאים מדעים ראשונים פורסמו בשנת 2017. בשנת 2019 פורסמו נתוני חקר פרוטונים וקרינה קוסמית.
"" הוא הסינגל השני של צמד המוזיקה האלקטרונית הצרפתי ג'אסטיס והראשון מתוך אלבומם †.
הוא כולל גרסאות ערוכות ומורחבות של "D.A.N.C.E", מיקס גס יותר בסגנון האלבומים הקודמים שלהם, "B.E.A.T", והשיר "Phantom" שיצא בעבר בכמויות מוגבלות על תקליט "12 לפני יציאת "D.A.N.C.E".
לדברי הצמד, הם היו מעריצים ענקיים של מייקל ג'קסון והחליטו להקדיש לו את השיר הזה.
השיר מדקלם שירים רבים של מייקל ג'קסון כולל "P.Y.T.
הבתים של "D.A.N.C.E" מכילים אינטרפולציה של קודה של השיר "Me Against the Music" של בריטני ספירס.
השירה מסופקת על ידי מקהלת הקרן למוזיקאים צעירים שבסיסה בלונדון.
השיר הגיע למקום ה-4 ברשימת 100 השירים הטובים ביותר לשנת 2007 של מגזין הרולינג סטון.
היה הייפ רב לפני יציאת הסינגל, ובשבועות שקדמו ליציאתו הרשמית, רמיקסים לא רשמיים רבים של השיר החלו להופיע באינטרנט.
הצמד האלקטרוני הקנדי MSTRKRFT הוציא גרסה רשמית, והיה ההרכב היחיד שקיבל קטע כלי ושירה בנפרד.
רמיקס אחד נעשה על ידי הראפר וול מוושינגטון די.
סי בשם "W.A.L.E.D.A.N.C.E."; השיקגו רידר בחר בו כהחביב על הצוות מ-2007 וכינה את הרמיקס "אפי באופן חיובי".
וול ומארק רונסון ביצעו את השיר בטקס פרסי הווידאו קליפים של MTV בשנת 2007, ומאוחר יותר וול הופיע על שער מגזין URB עם ג'אסטיס.
הקליפ לשיר "" צולם על ידי צמד הבמאים הצרפתי Jonas & François, עם אנימציה של האנימטור הצרפתי So Me.
הקליפ היה מועמד לפרסי הווידאו קליפים של MTV לשנת 2007, וזכה בפרס בטקס פרסי המוזיקה של MTV אירופה.
הקליפ מצולם בסגנון פופ ארט.
בסרטון, אוז'ה ודה רונה הולכים, והתמונות של חולצות הטריקו שלהם משתנות (מכוניות, פיות, ברקים, סוכריות על מקל, מספרים, אותיות והמילים לשיר).
הוא כולל התייחסות לשיר "Video Killed the Radio Star" של להקת הבאגלז כאשר המילה "רדיו" הוחלפה במילה "אינטרנט" בשלב מסוים.
ארגוןרשימהמיקוםמקורבילבורד100 שירי הדאנס הטובים בכל הזמנים76
דייוויד אנתוני בורק , הידוע בכינויו המקצועי d4vd (מבוטא "דייוויד"), הוא זמר וכותב שירים אמריקאי.
בורק החל ליצור מוזיקה בהמלצת אמו.
בשנת 2022 הוא הוציא את הסינגלים "Here with Me" ו"Romantic Homicide", שהפכו ללהיטים ויראליים בטיקטוק והובילו לחתימתו עם Darkroom ואינטרסקופ רקורדס.
בורק נולד בקווינס, ניו יורק סיטי ומשפחתו עברה מאוחר יותר ליוסטון, טקסס.
עד גיל 13, נהג בורק לשמוע מוזיקת גוספל.
לאחר ששמע את השיר "Gucci Gang" של ליל פאמפ, הוא החל להאזין למוזיקה במחשב הנייד של בית הספר, וגילה את XXXTentacion ואת Members Only.
מאוחר יותר גילה בורק את ז'אנר מוזיקת האינדי באמצעות מונטאז' של פורטנייט.
הוא למד בבית אחרי כיתה ז'.
הקריירה המוזיקלית של בורק החלה כאשר יצר מונטאז'ים של משחקי הווידאו פורטנייט.
כדי להימנע מתביעות זכויות יוצרים, החליט ליצור מוזיקה עצמאית.
לפני פרסומו, פרסם בורק את המוזיקה שלו בסאונדקלאוד, כולל שירים כמו "You and I" ו"Take Me To the Sun".
הוא הוציא את הסינגל "Romantic Homicide" ב־20 ביולי 2022, לאחר שקטעים ממנו הפכו ויראליים בטיקטוק.
"Romantic Homicide" הגיע למקום השלישי במצעד השירים האלטרנטיביים החמים.
הצלחת השיר הובילה לכך ש־Darkroom ואינטרסקופ רקורדס יצרו קשר עם בורק, מה שהוביל לחתימתו בלייבל בספטמבר 2022. הסינגל הבא של בורק, "Here with Me" יצא רשמית לשירותי סטרימינג בספטמבר 2022. השיר נכנס למספר מצעדים לאחר הפרסום בטיקטוק, בעיקר במקום ה־60 במצעד בילבורד הוט 100 האמריקאי, והגיע לעשירייה הראשונה בסינגפור.
רוב השירים הללו הופקו באמצעות תוכנת DAW חינמית בשם BandLab.
המיני-אלבום הראשון של בורק, Petals to Thorns, יצא דרך Darkroom ואינרסקופ רקוררדס ב־26 במאי 2023. ב־8 בספטמבר, הוציא את המיני-אלבום השני שלו, The Lost Petals.
השיר "Here with Me" שיצא ב־2022, היה בין 40 הלהיטים הגדולים בשנת 2023. ביולי 2023, הופיע ב"Superbloodmoon", סינגל מאלבום הבכורה של הולי האמברסטון.
בורק נבחר לסיבוב ההופעות ספוטיפיי Pop Rising On Tour.
מאוחר יותר, הופיע כמופע פותח ל־Tour SOS של סיזה.
ב־9 בפברואר 2024 הוציא בורק שני שירים, "Leave Her" ו"2016", כסינגל כפול בשם "Withering" במרץ הצטרף למותג הגיימינג והלייף סטייל 100 Thieves כיוצר תוכן.
באותו חודש הוציא בורק את הסינגל "Feel It" לפסקול סדרת הטלוויזיה "בלתי מנוצח" של אמזון פריים וידאו.
ב־12 ביולי 2024 הוציא בורק את הסינגל "There Goes My Baby".
ב־19 בדצמבר 2024 הוציא את הסינגל " Where'd It Go Wrong?".
בורק ביצע את השיר "Remember Me", שהופיע בפסקול העונה השנייה של "ארקיין".
ב־7 בפברואר 2025, הוציא את הסינגל "One More Dance".
ב־28 בפברואר, הוציא את הסינגל "Crashing" עם קאלי אוצ'יס.
ב־28 במרץ 2025, הוא הוציא את הסינגל "What Are You Waiting For".
בהופעת הבכורה שלו בקואצ'לה, נפצע בזמן שניסה לבצע סלטה לאחור.
סיבוב ההופעות של Withered החל באוגוסט וצפוי להסתיים בדצמבר 2025.
בורק הוא נוצרי, בראיון עם Astrophe Magazine הוא אמר "אני בהחלט מקבל את הכוח האישי שלי מאלוהים.
אני מאמין גדול באמונה הנוצרית."
בורק גדל בסביבת חינוך ביתי, הוא תיאר שהוא הרגיש מבודד כשהיה נער, שחי "בעקיפין" דרך סיפורים של חברים מקוונים על מערכות יחסים וחוויות שעדיין לא חווה.
בגלל שהוא היה בחינוך ביתי, שיריו הזכירו סיטואציות שלא חווה בעצמו.
עם הזמן, הוא עשה סיבובי הופעות עם אמנים כמו סיזה (SZA) ובניית קשרים חברתיים בעולם האמיתי, זה אישר לו להחדיר בגרות אישית "מתפתחת" יותר לעבודתו, כפי ששיבח בראיון ל"פיפל" ב־2025.
ב־8 בספטמבר 2025, התגלו שרידי אדם בלוס אנג'לס בתוך מכונית טסלה שנתפסה, הרשומה על שם בורק.
הגופה הייתה רקובה לחלוטין מפורקת למספר חלקים ועטופה בשקית ניילון בתא המטען הקדמי של המכונית.
הגופה הייתה בתוך הרכב למשך תקופה "ממושכת".
המכונית נגררה לחניון העצורים לאחר שננטשה בהוליווד הילס.
המכונית חנתה שם לפחות חודש.
על פי TMZ, המכונית לא דווחה קודם לכן כגנובה.
ב־16 בספטמבר, הבוחן הרפואי המקומי זיהה את הגופה כסלסט ריבאס הרננדז בת ה־15, ילדה שנעלמה ב־5 באפריל 2024 מאגם אלסינור, קליפורניה, כשהייתה בת 13. TMZ דיווח כי לבורק היה קעקוע זהה על אצבעו כמו לריבאס, וכי אמה ציינה שלריבאס היה חבר בשם דייוויד.
בורק הופיע במיניאפוליס ב־8 בספטמבר במסגרת סיבוב ההופעות שלו "Withered"; דוברו אמר שהוא משתף פעולה באופן מלא עם המשטרה.
למחרת, קרוקס והוליסטר הסירו תוכן פרסומי שהציג את בורק בזמן שהמתינו לתוצאות החקירה.
לאחר זיהוי הגופה, בוטלה ההופעה של בורק בסיאטל (שתוכננה ל־17 בספטמבר).
כל קריאה וכתיבה היא של שתי מילות מידע במקום אחת לכל מחזור שעון.
כך עבור תדר שעון של 100Mhz, למשל, ניתן לקבל קצב העברת נתונים מקסימלי של 1,600 MB/s.
הדור הראשון של DDR (DDR1) שיצא בשנת 1998, צורך מתח חשמל של 2.5V ומהירותו היא 200-400MHz.
DDR2 – דומה ל־DDR1 אך מכפיל בשנית את קצב הקריאה וכתיבה המינימלי ל־4 מילים עוקבות.
כמו כן פרוטוקול אפיק הנתונים פושט כדי לאפשר פעולות בביצועים גבוהים יותר (בפרט הפקודה burst terminate נמחקה).
הדבר מאפשר להכפיל את קצב אפיק הנתונים בלי להגדיל את קצב השעון של פעולות ה־RAM הפנימיות.
במקום זאת, פעולות פנימיות מבוצעות ביחידות רחבות פי 4 מ־SDRAM.
כמו כן נוסף חיבור כתובת בנק נוסף המאפשר תמיכה ב־8 בנקים.
ה־DIMMs הם PC2-3200 עד PC2-6400. ה־DDR2 המהיר ביותר הניתן לרכישה הוא DDR2-1250 וה־DIMM שלו הוא PC2-10000. מכיוון שקצב השעון לפעולות הפנימיות הוא בחצי מקצב השעון, DDR2-400 הוא בעל זמן המתנה גדול יותר מזה של DDR-400. יצא בשנת 2004, צורך מתח חשמל של 1.8V, מהירות 400-800MHz גודל נפח אחסון 256M-4Gbits.
DDR3 – מכפיל גם כן את קצב הקריאה והכתיבה ל־8 מילים עוקבות.
הדבר מאפשר הכפלה נוספת של רוחב הפס וקצב ה־bus החיצוני בלא שינוי לקצב השעון בפעולות פנימיות אלא רק לרוחבן, במטרה לשמור על 800 מגה העברות בשנייה (העלייה והירידה של שעון 400 מגה-הרץ) ה־RAM הפנימי צריך לבצע 100 מגה פעולות בשנייה.
גם בהכפלה זו החיסרון הוא זמן ההמתנה המוגבר.
גודל נפח אחסון: 1-16 Gbits.
DDR5 – יצא ביולי שנת 2020. מהירותו כפולה משל ה־DDR4.
דאגלס DC-3 הידוע בישראל בכינוי דקוטה, הוא מטוס תובלה דו־מנועי מתוצרת חברת דאגלס האמריקנית.
טס לראשונה בשנת 1935, ונחשב לאחד המטוסים המוצלחים ביותר בהיסטוריה של התעופה.
בשירות חברות התעופה המסחריות, יעילותו הובילה להוזלת כרטיסי הטיסה לנוסעים, ותרמה לפופולריות של הטיסות בצורה משמעותית ביותר.
בגרסתו הצבאית, שנקראה C-47 Skytrain ("רכבת־שמיים"), יוצרו יותר מ־10,000 מטוסים, שהפכו אותו למטוס התובלה הנמכר ביותר בהיסטוריה.
בגרסה זו שימש בשירות צבאות בעלות הברית במלחמת העולם השנייה, והיה מטוס תובלה מוצלח ואמין ביותר.
כ־6,000 מטוסים נוספים נבנו ברישיון בברית המועצות וביפן.
חברת דאגלס החלה בפיתוח המטוס בעקבות פנייה של מנכ"ל חברת התעופה אמריקן איירליינס, שביקש בשנת 1932 תחליף מתקדם למטוס הנוסעים DC-2. המטוס החדש נדרש להיות מתכתי, חד־כנפי, ומסוגל להטיס 12 נוסעים למרחק של 1,750 ק"מ, במהירות של 240 קמ"ש.
בנוסף, המטוס נדרש לטוס במקרי חירום בעזרת מנוע אחד בלבד .
ב־17 בדצמבר 1935 (יום השנה ה־32 לטיסתם הראשונה של האחים רייט) המטוס החדש המריא לראשונה.
ביצועיו איפשרו טיסה מהירה מחוף אל חוף בארצות הברית (עם עצירה אחת לתדלוק), והוא הוביל למהפכה אמיתית בטיסות המסחריות, שהפכו לפופולריות מאוד.
חברות התעופה האמריקניות רכשו מאות מטוסי דקוטה.
חברת KLM קיבלה את מטוס הדקוטה הראשון שלה בשנת 1936, והשתמשה בו לטיסות מאמסטרדם שבהולנד לסידני שבאוסטרליה – קו התעופה הארוך בעולם באותה עת.
הדגם הצבאי לתובלה C-47 Skytrain תוכנן בתחילת שנות הארבעים, לדרישת הצבא האמריקני.
עם כניסת ארצות הברית למלחמה, בדצמבר 1941, גויסו מטוסי דקוטה אזרחיים לצבא.
מטוסי הדקוטה בשירות בעלות הברית טסו בכל החזיתות, ומילאו משימות תובלה והצנחה של כוחות ואספקה, פינוי, מודיעין ומשימות שונות.
מטוס ה־C-47 Skytrain נקרא במדינות חבר העמים הבריטי בשם דקוטה ובעברית נקראים כך כל הדגמים הדומים לו כגון ה־DC-3. טייסת 44 של חיל האוויר הדרום אפריקאי שהשתמשה במטוסי דקוטה הוקמה לראשונה בשנת 1944 בבסיס קהיר מערב במצרים.
בשנת 2024 אחרוני מטוסי הדקוטה בחיל האוויר של דרום אפריקה הוצאו משרות
מבנה הדקוטה, שהוכיח עצמו במשימות מגוונות, שימש בסיס לתכנון מטוסים אחרים כגון: B-23 דרגון אף הוא מתוצרת דאגלס איירקראפט קומפני.
מבחינות רבות, יורשו של הדקוטה בתחום התובלה הצבאית היה הלוקהיד C-130 הרקולס, שהיה גדול ממנו, וזכה אף הוא להצלחה דומה.
מטוסי הדקוטה הראשונים של חיל האוויר הישראלי נרכשו בדרום אפריקה, והגיעו לישראל בשנת 1948. במלחמת העצמאות שימשו המטוסים כמטוסי תובלה והפצצה.
הטלת הפצצות מהמטוס בוצעה בתחילה בצורה ידנית, משום שהמטוס לא הותאם לנשיאת חימוש, אך לאחר זמן מה הותקנו במטוסים מתלי חימוש על הכנפיים.
המטוסים השתתפו בקרבות בכל החזיתות, ותקפו בסוריה ובמצרים.
הם השתתפו במבצע אבק (העברת אספקה לנגב) ובמבצע עובדה (כיבוש אילת).
חיל האוויר המצרי השתמש בדקוטות להפצצת תל אביב במלחמת העצמאות עד שמודי אלון הפיל שניים מהם מעל העיר.
בשנות החמישים שירתו בטייסת מספר מטוסים, ששימשו לאימוני צניחה ולתובלה.
מטוסים נוספים הושאלו מחיל האוויר הצרפתי.
בתחילת מבצע קדש, ב־29 באוקטובר 1956, המריאו מטוסי דקוטה מבסיס תל נוף, וכל אחד מהם נשא 25 צנחנים.
כדי לא להתגלות במכ"ם המצרי, הם טסו בגובה נמוך (כ־150 מטר), ולפני ההצנחה התרוממו לגובה של כ־450 מטר.
במבצע ההצנחה ("מבצע מכבש") צנח גדוד של חטיבת הצנחנים, בפיקודו של רס"ן רפאל איתן, ליד מעבר המיתלה בסיני.
מספר ימים מאוחר יותר, ב־2 בנובמבר, הצניחו הדקוטות את גדוד הנח"ל המוצנח 88 בפיקוד מוטה גור בא־טור, שבדרום־מערב סיני.
אלה היו שתי הצניחות המבצעיות היחידות בתולדות צה"ל.
במהלך המלחמה המטוסים מילאו משימות הצנחה, פינוי, תובלה, סיור ומשימות נוספות.
משנות ה־60 של המאה ה־20, שימשו מטוסי הדקוטה כמטוסי תובלה, במשימות שונות.
בזמן השליטה הישראלית בסיני שימשו המטוסים לחילופי כוחות ולהובלת חלקי חילוף לבסיסים וליחידות חיל האוויר בסיני.
במלחמת ששת הימים (1967) שימשו המטוסים לתובלת כוחות וללוחמה אלקטרונית, במלחמת יום הכיפורים (1973) שימשו לפינוי פצועים, ובמלחמת לבנון הראשונה (1982) ביצעו משימות לוחמה אלקטרונית.
חיל האוויר איבד שני מטוסים על צוותם בתאונות במהלך השנים, האחד (S-82) במהלך מלחמת העצמאות והשני (036) בקיץ 1980.
המטוסים יצאו משירות בשנת 2001, בתום 53 שנות שירות.
מטוסי הדקוטה האחרונים של החיל נמכרו לאספני מטוסים מארצות הברית.
מטוס מס' 004 (סימון אזרחי 4X-FNL) שהיה בין האחרונים שיצאו משירות הוצב בשנת 2010 כאנדרטה בבסיס נבטים של חיל האוויר במסגרת ציון 30 שנים להתרסקות דקוטה 036.
בכל מטוס דקוטה, למול הדלת הראשית, היה מותקן שלט מתכת שעליו נכתב: "התחליף היחידי לדקוטה הוא מטוס דקוטה אחר" .
בשנת 1955 רכשה חברת התעופה "ארקיע" שני מטוסי "DC-3 דקוטה" בעלי 32 מושבים מעודפי חיל האוויר.
בשנת 1958 כלל צי המטוסים של החברה ארבעה מטוסי "DC-3 דקוטה" ובשנת 1961 החברה רכשה "דקוטה" נוספת.
בשנה זו החלה החברה לעסוק גם בזריעת עננים ביודיד הכסף, למטרה זו הוכשר אחד ממטוסי ה"דקוטה" של החברה.
DC קומיקס היא חברת קומיקס אמריקאית ואחת מחברות ההוצאה לאור הגדולות והמצליחות בעולם.
היא אחראית לפרסומם של כותרי קומיקס רבים שנכנסו לקלאסיקה האמריקנית, החל מקומיקס בלשים בשנות השלושים של המאה העשרים.
זו החברה השנייה בגודלה בארצות הברית לפי מדד צרכנים מאפריל 2013. חברה זו ומתחרתה מארוול קומיקס הן שתי החברות הגדולות בעולם הקומיקס בעשורים האחרונים, והן אחראיות ל־80% מנתח שוק הקומיקס מאז שנת 2008.
DC קומיקס היא חברה בת של האחים וורנר וכך מתאפשר לה להרחיב את השפעתה ולהשתמש ביכולות חטיבת הקולנוע וחטיבת האנימציה של החברה ליצור סרטי קולנוע ותוכניות טלוויזיה המבוססים על הדמויות של הקומיקס.
בשנת 2016 החלה בהליך מיתוג מחדש שבמסגרתו עוצב לוגו חדש והוקמה חטיבת הסרטים של DC "DC Films" וכן יצא לדרך מיתוג מחדש לכותרי הקומיקס המכונה DC Rebirth.
DC הם ראשי תיבות של Detective Comics (קומיקס בלשים), כותר החברה הראשי והפופולרי.
החברה החלה את דרכה בשנות ה־30 של המאה ה־20 כהוצאת קומיקס של סיפורי מתח זולים והוציאה לאור את חוברת הקומיקס הראשונה שלה שנקראה "קומיקס כיף חדש" (New Fun Comics) ב־1935. בשנת 1938 יצרה החברה את גיבור העל האיקוני, סופרמן.
שנה לאחר מכן יצרה את באטמן, הנוקם במסכה שלוקח את החוק לידיו ונלחם למען הצדק.
ב־1938 התחילה הרצה של קומיקס חדש בשם "אקשן קומיקס" (Action Comics).
בתקופה זו נכתבו גיבורי על רבים שנותרו פופולריים גם במאה ה-21. תור הזהב של הקומיקס נמשך עד אמצע שנות החמישים של המאה העשרים, והתאפיין בגיבורי על שנלחמו בעוולות ובחוסר צדק חברתי בהשפעת מאורעות מלחמת העולם השנייה.
דמויות הגיבורים סיפקו צורך של הציבור בתקופת מלחמת העולם השנייה שנתפסה על ידי רבים כמלחמה ברוע המוחלט (אותו גילם אדולף היטלר).
באמצע שנות הארבעים של המאה העשרים המכירות של החוברות החלו להידרדר, הביקוש לגיבורי־על התמעט ותשומת הלב עברה לתעמולה מלחמתית.
החברה החלה לפרסם סיפורי קומיקס המבוססים על סיפורי מדע בדיוני וסיפורי אימה.
באמצע שנות ה-50 גיבורי העל קיבלו עדנה מחודשת, והעורך הראשי של DC קומיקס, ג'וליוס שוורץ, שהעדיף להתמקד בהרפתקאות בדיוניות יותר החליט לחדש דמויות מתקופת הזהב שנזנחו ולהמציא חדשות.
הדמות הראשונה ששוורץ "החייה" היה את דמותו של בארי אלן, מחליפו של הפלאש מתור הזהב ג'יי גאריק, לו היו כוחות סופר-מהירות.
אחריו עקבו הגרין לנטרן האל ג'ורדן, שהחליף את אלן סקוט מתור הזהב, ליגת הצדק שהחליפה את חברת הצדק של אמריקה ועוד רבים אחרים.
שוורץ החליט לשנות את מקור הכוחות, את השמות ואת כל ההיסטוריה של הדמויות האלו, על מנת שיתאימו יותר לזמנים מודרניים.
כך למשל, גרין לנטרן המקורי היה מהנדס רכבות שמצא טבעת הפועלת לפי כוח מיסטי ואילו המודרני הוא טייס קרב שנבחר על ידי גזע של חוצנים לענוד טבעת פרי פיתוח טכנולוגי ולהצטרף לכוח משמר בין-גלקטי.
בחזית של סופרמן הוחלט לעשות בחינה מחדש לסובבים אותו וכך עיגנו את דמויות המשנה בסדרה, כמו את מערכת היחסים של קלארק עם לויס ליין, פרי וייט וג'ימי אולסן חבריו לעבודה ב"דיילי פלנט" ומאידך גיסא את מערכת היחסים שלו עם אויבים קבועים יותר כמו לקס לות'ר, ברייניאק ועוד.
בשנות ה-60 של המאה ה-20 כאשר הכותבים והמאיירים הוותיקים של DC דרשו מהחברה דרישות סוציאליות כגון ביטוח רפואי והפרשות לקרן פנסיה, החליטה החברה לפטר חלק גדול מהם ובמקומם הם הכניסו דם צעיר ורענן.
לרוב הצעירים לא היה ניסיון קודם בכתיבה ואיור מקצועיים והללו לא עמדו ביעדי החברה.
אך בין הצעירים היו כמה בודדים שבלטו ביניהם דניס אוניל שכתב באותה תקופה את הגרין לנטרן והפך אותו לדמות פופולרית ביותר.
אך לאחר תקופה לא ארוכה רוב הצעירים עזבו את החברה.
הקומיקס של באטמן ורובין באותה תקופה היה צבעוני ו"קאמפי" וכלל תעלומות בלשיות בתערובת של פעולה והומור.
קומיקס זה זכה לפופולריות בקרב ילדים ובעקבותיו הופקה סדרת טלוויזיה מצליחה בכיכובו של אדם וסט.
באותו זמן, הקומיקסאי הנודע ג'ק קירבי שעבד במארוול קומיקס עבר לחברת DC, שם התחיל לעבוד על פרויקט שאפתני בשם The Fourth World (העולם הרביעי), מיני-סדרה המשכית שהייתה בנויה על קהל קבוע וסיפור מסתבך.
עד אותו זמן היה נהוג שכל חוברת עומדת בפני עצמה, מתחילה וסוגרת סיפור.
מנהלי החברה התקשו להבין את הרעיון וביטלו אותם אחרי פחות מעונה אחת של ארבעה כותרים.
הדמויות עצמן נשארו ביקום של DC.
בשנת 1976 חברת "האחים וורנר" רכשה את חברת קומיקס.
באותה תקופה DC ניסתה להתחרות בחברת מארוול קומיקס ולשם כך "הרחיבה" את יקום DC והחלה להוציא סדרות חדשות ולהמציא דמויות רבות נוספות.
ברם, רובן לא החזיקו מעמד ובוטלו אחרי מספר גליונות.
בתחילת שנות ה-80 של המאה ה-20 התחלפה הנהלת החברה ולתפקידים הבכירים מונו ג'נט קהן כמו"ל, פול לויץ כסגן נשיא ודיק ג'ורדנו כעורך ראשי.
שלושתם החליטו שאין מנוס ועל מנת לשנות את עקומת הירידה של מכירות החברה עליהם להציע יותר כסף ולשלם יותר לאמנים ולכותבים.
כמו כן הם החליטו גם על קונספט חדש בשם "סדרה מוגבלת" שתאפשר להם לעשות ניסויים ולבדוק רעיונות חדשים לפני הרצת סדרה חדשה.
הניסוי הראשון הוכתר מיד כהצלחה מסחררת והוליד את סדרת "הטיטאנים הצעירים החדשים" (The New Teen Titans) שעד היום נחשבת לקומיקס מצליח גם מבחינה כלכלית וגם מבחינה אומנותית.
לאחר בחינה מחדש של כל הדמויות ביקום DC הוחלט לעשות מהפך בכל הדמויות, להצעיר אותן, להוריד קצת מ"שק הצרות וההיסטוריה" של הדמויות ולתת לקהל חדש לגמרי להתחיל בצורה רעננה.
לכן הוחלט לעשות "רעידת אדמה" בעולם DC ולהתחיל מהתחלה.
כך נולד המשבר בעולמות האינסופיים שבו היקום של DC מושמד כולו על ידי כוח בלתי-ידוע, ואז נבנה מחדש עם שינויים קטנים וגדולים בכל הדמויות, כולל ביטול מוחלט של דמויות קודמות.
בסוף שנות ה-80 הצטרף לחברה הכותב פרנק מילר וכתב את המיני-הסדרה "באטמן: האביר האפל חוזר", סיפור מוערך ורב-מכר אודות עתידו של באטמן.
סיפור זה - שנחשב ליצירת מופת - החזיר למעשה את באטמן לשורשיו האפלים ועזר לעצב את דמויות הדגל של DC כפי שהן מוכרות כיום.
לקראת אמצע וסוף שנות ה-80 שוק הקומיקס הגיע להצפה חסרת תקדים של חוברות "מיוחדות" ולציבור נמאס.
עודף ההיצע והתמעטות הביקוש הביא לירידה חסרת תקדים בשפל המכירות.
בתחילת שנות ה-90 של המאה ה-20 התעורר שוק האספנים בתחום הקומיקס.
לכך הצטרפו כמה קווי סיפורים משמעותיים בעולם DC ביניהם מותו של סופרמן, באטמן הופך לנכה, וכן גרין לנטרן נהפך לנבל פאראלקס.
גורמים אלו והניסיון של "עסקנים" צעירים לנסות לקנות חוברות שיהיו בעתיד שוות כסף גרם לעליה ניכרת במספר החוברות הנמכרות.
חברת DC חיפשה מקורות הכנסה נוספים.
והחלה להוציא אוגדנים של חוברות ישנות וגם נובלות מצוירות מקוריות.
בנוסף, DC החליטה להקים חברת בת בשם "ורטיגו", בניהולה של עורכת הקו קארן ברגר.
ורטיגו הוציאה לאור חוברות קומיקס עם קו סיפורי בוגר יותר.
ורטיגו נוצרה לאחר גל של סיפורים בוגרים שהיה אז ב-DC קומיקס.
בהתחלה, עם היצור מן הביצה והיטמן ולאחר מכן גם סנדמן והשומרים.
חברת DC הוציאה את הליין ב-1993 כדי למשוך כותבים שרצו לפרסם סיפורים בוגרים יותר, בלי לדאוג מצנזורה ומהורים מודאגים.
עידן שבו רוב השמות הגדולים בקומיקס היו אומנים, ורטיגו ריעננו את המדיום בכך שהם דחפו את הכותבים לקדמת הבמה.
אף שחלק מההוצאות הראשונות של החברה התקיימו ביקום DC (הלבלייזר, היצור מן הביצה, סנדמן), הן התנתקו בהדרגתיות מהיקום, והשאירו את גיבורי-העל מחוץ לתמונה.
בנוסף לכותרים הוותיקים שנכנסו להוצאה, מספר רב של כותרים חדשים הוצגו, ללא כל התייחסות למיקום הסיפור.
בשנת 2005, עם יציאת הסרט "קונסטנטין", המבוסס על הלבלייזר הוותיקה, ורטיגו החלו להוציא סרטים על הוצאות החברה.
באביב 2006 יצאה האדפטציה הקולנועית ל-V for Vendetta של אלן מור, ובמרץ 2009 יצאה האדפטציה הקולנועית "השומרים" לסדרת "השומרים".
כמו כן, DC קנתה את חברת הקומיקס מיילסטון שעיקרה סבב סביב גיבורים אפרו-אמריקנים ובעלי רקע אתני שונה.
לעומת זאת, הדמויות והכותרים של DC זכו להצלחה רבה בקולנוע ובטלוויזיה.
סרטי באטמן נהפכו כל אחד בתורו לשובר קופות וגררו בעקבותיהם מספר תוכניות אנימציה מצליחות.
את סדרות האנימציה המצליחות יצרו והפיקו ברוס טים ופול דיני מטעם האחים וורנר.
בתחילת העשור הראשון של המאה ה-21, הצניחה במכירות נבלמה, אך סך המכירות נשאר יחסית נמוך לימי הזוהר.
מצב זה הביא את DC לרכישת חברות קומיקס, ביניהן: סדרת "מסע האלפים" (Elfquest) שהייתה סדרת פנטזיה עצמאית; "וורפ גרפיקס" (Warp Graphics) ו"סי.אמ.
אקס" (CMX) האמריקניות וכן את "2000 לספירה" (2000AD) ו"יומנויד" (Humanoids) האירופאיות.
בעקבות הצלחת הסדרות על "באטמן" הופקו סדרות אנימציה מאותו בית היוצר (של טים ודיני) גם על סופרמן וליגת הצדק.
ליגת הצדק: סדרת האנימציה זכתה להצלחה רבה ושודרה בין השנים 2001 ל-2006.
משנת 2004, חברת DC החלה את עבודת הבסיס על אירוע המשך למשבר בעולמות האינסופיים, שמבטיח שינויים גדולים ליקום שיצא ממנו.
שנה לאחר מכן, עם יציאתו של סרט הקולנוע "באטמן מתחיל", החלה החברה לפרסם מספר מיני סדרות שמראות איומים שונים על יקום DC, והתפתחו עימותים וריבים בין הדמויות.
כל אלו צפויים להגיע לשיאם במיני סדרה הראשית של האירוע, המשבר האינסופי.
חודשיים לפני סיום הסדרה ב-2006, כל הסדרות הרצות של החברה דילגו "שנה מאוחר יותר", הראו את התוצאות של אירועי המשבר והמשיכו משם לסיפורים הנפרדים של כל סדרה.
החברה פרסמה את הסיפור המתמשך "52" כדי לתאר את האירועים שקרו במהלך השנה שחלפה.
בשנת 2005, חברת DC השיקה את חותם אול-סטאר די.סי בהשראת הפרסומים של שנות ה-40, מעין מקביל לליין האולטימייט של מארוול.
ליין האול-סטאר משמש כמקום לכתיבת סיפורים על הדמויות המפורסמות ביותר של DC מחוץ להמשכיות הקבועה, ועל ידי כותבים פופולריים.
הליין מכיל כמות מועטה של דמויות ויוצא בלוח זמנים דו חודשי.
בספטמבר 2009 הודיעו האחים וורנר ש-DC קומיקס תהפוך לחברת-בת של DC Entertainment.
עם תחילת העשור השני של המאה ה-21, ב-18 בפברואר 2010, ג'ים לי ודן דידיו הפכו לפרסומאים שותפים בחברה, בעוד ג'ף ג'ונס קודם למנהל המחלקה האמנותית, ג'ון רוד למנהל המכירות ופטריק קלדון למנהל מחלקת הניהול והחשבונאות.
לראשונה בתולדות החברה מאז הקמתה באמצע שנות ה-30 של המאה ה-20, החברה אתחלה מחדש את כל כותריה לאחר אירועי "פלאשפוינט".
אתחול מחודש זה נקרא ה-52 החדשים והעניק לגיבורי-העל של החברה סיפורי מקור ועיצובי תלבושות חדשים.
במאי 2011 הודיעה החברה על כוונתה לשחרר גרסאות דיגיטליות של חוברותיה באותו יום בו יפורסמו החוברות הרגילות.
כחודש לאחר מכן, החברה הודיעה שתבטל את כל הסדרות החודשיות הרגילות המתרחשות ביקום DC ותחל בהרצה מחודשת של ליין הקומיקס שלה עם 52 גליונות מספר 1 חדשים, החל מליגת הצדק ב-31 באוגוסט.
ביוני 2013, חברת DC הציגה שתי יוזמות חדשות בליין הקומיקס הדיגיטלי - DC2 ו-DC2 Multiverse.
הראשון מביניהם מציג שכבות אמנות דינמיות בתוך הפאנלים של הקומיקס הדיגיטלי ומוסיף ממד חדש לסיפורת הדיגיטלית, בעוד השני מאפשר לקוראים לקבוע תוצאה של סיפור מסוים על ידי בחירת דמויות וכלים עלילתיים בזמן קריאת הקומיקס - כלומר, לסיפור קומיקס דיגיטלי אחד יש מספר השלכות.
סיפור DC2 הראשון שפורסם הוא Batman '66, שמבוסס על סדרת הטלוויזיה משנות ה-60, וסיפור DC2 Multiverse הראשון הוא Batman: Arkham Origins, שמבוסס על משחק המחשב באותו שם.
בשנת 2014, חברת DC הכריזה על פרסומה של מיני-סדרה בת שמונה חלקים בשם "התכנסות" כחלק מאירועי "המשבר", אשר החלה באפריל 2015.
בשנת 2016, חברת DC הכריזה על אתחול מחודש נוסף ומקיף תחת השם DC Rebirth ("לידה מחדש"), שיחל במהדורה מוגבלת בת 80 עמודים בשם DC Universe: Rebirth בכתיבתו של ג'ף ג'ונס ובאיורו של אית'ן ואן סקייבר.
לאחר מכן, סדרות רבות אחרות החלו בהרצה דו-חודשית עם צוותים קריאייטיבים חדשים כמעט לכל כותר.
הרצה מחודשת זו נועדה להחזיר את המורשת ואת לב ליבם של הדמויות שהיו חסרים בהם מאז ההרצה הקודמת של ה-52 החדשים.
הרצת "לידה מחדש" נחלה הצלחה, גם מבחינת מכירות וגם מבחינת פופולריות.
עם תחילת שנות ה-20 של המאה ה-21, ב-21 בפברואר 2020, דן דידיו פרש מתפקידו כמפיץ-שותף לאחר עשר שנים בתפקיד זה.
החברה לא סיפקה מענה מדוע נגרם מהלך זה, והאם זו הייתה החלטתו או החלטת החברה.
השינוי במנהיגות היה לתקרית האחרונה בשינוי הארגוני של החברה, שהחל כחודש לפני כן, ובו כמה ממנהלי החברה פוטרו ממקום עבודתם.
ביוני 2020, אולפני האחים וורנר הכריזו על כנס חובבים מקוון שבלעדי רק לחברת DC קומיקס, ושנקרא "DC FanDome".
האירוע החינמי התקיים ב-22 באוגוסט 2020 ונמשך כ-24 שעות, בספקו למעריצים חוויה וירטואלית מעשירה ומקיפה.
באירוע עצמו, הפרזנטציה הראשית נקראה "DC FanDome: Hall of Heroes" ("היכל הגיבורים"), בעוד שארית התוכנייה סופקה דרך וידאו על פי דרישה ב-12 בספטמבר תחת השם "DC FanDome: Explore the Multiverse" ("לחקור את המולטי-יקום").
זאת ועוד, בעקבות ביטולו של כנס קומיק-קון, סן דייגו בגלל מגפת הקורונה, האחים וורנר ו-DC השתמשו בחותם DC FanDome כדי להוציא לפועל כנס שכלל מידע על זיכיון סרטי היקום הקולנועי של DC, על הזיכיון הטלוויזיוני של יקום החץ, וכן חוברות קומיקס ומשחקי וידאו חדשים.